DIVINA-COMEDIA-TA-WEB	Aguesta petita estela ei poblada de boni esperits, que sigueren actius ena Tèrra, entà deishar en era memòria deth sòn aunor e dera sua fama; e quan es desirs se quilhen entà taus objèctes en tot desviar-se deth Cèu, ei de besonh qu’es arrais deth vertadèr amor se quilhen tanben damb mens vivacitat; mès era nòsta beatitud s’està ena mesura des recompenses damb es nòsti merits, pr’amor que non la vedem màger ne mendre qu’aguesti.